Sura 53.
S  u  r  a    LIII
Kur'an časni(Tomislav Dretar)Kur'an časni(Tomislav Dretar)
Religija

Z  v  i  j  e  z  d  a

U ime Allaha:
Onog koji čini milosrđe,
Milosrdnog.

1	Prisežem zvijezdom koja gasne!
2	Vaš pratitelj nije zabludio;
	on nije u grijehu;
3	on ne govori pod utjecajem svojih strasti.

4	To je jedno Otkrovenje kojim on bi nahnut.
5	Silni, Snažni njemu ga je obznanio.

6	Onaj koji posjeduje snagu
	pojavio se u veličanstvu svome,
7	na vrhovnom obzoru,
8	potom se on približi i ostade lebdjeti.

9	On bi udaljen na dva lukometa
	– ili još i manje -
10	i on otkri sluzi svom ono što mu otkri.

11	Srce nije izmislilo ono što je on vidio.
12	Hoćete li vi pobuditi sumnje u on što on vidi?

13	On je vidio, uistinu, drugi put,
14	pokraj jedne žižule na granici
15	pokraj koje se nalazi Vrt Boravišta;
16	u trenu kad je žižula bila obavijena
	  onim što ju je prekrivalo.

17	Njegov pogled ne skrenu
	i ne bi prevaren.
18	On je vidio najveći Znak svog Gospodara.

19	Jeste li promatrali al'Lat i al'Uzza,
20	i k tome, Manat, treći?

21	Muško je li za vas,
	a za njega, kćer?
22	Nepravedne li podjele!

23	To su samo imena
	koja ste vi i vaši očevi njima dodijelili.
Allah im nije odobrio nikakvu ovlast.

	Vaši očevi slijede samo pretpostavku
	i ono što občarava duše,
	i to onda kad je Usmjerenje njihovog Gospodara
	  već došlo.

24	Da li će čovjek imati sve što poželi?
25	Posljednji život, kao i prvi, pripada Allahu  . 

26	Koliko je anđela u nebesima
	čije će posredovanje biti nekorisno
	osim nakon što Allah  to bude dopustio
	kome on bude želio i ako ga nađe dostojnog.
	
27	Oni koji ne vjeruju u budući život
	daju melecima ženska imena.

28	Oni o tome nemaju nikakvog znanja;
	oni slijede jednu jednostavnu pretpostavku.
	Pretpostavka ne služi ničemu protiv Istine.

29	Odstrani se dakle
	od onoga koji okreće leđa našoj Opomeni
	i koji želi samo život ovog svijeta.
30	Evo čitave veličine njihovog znanja!

	Da, tvoj Gospodar savršeno poznaje
	onoga koji zabasa izvan njegovog puta
	i on poznaje onog koji je dobro usmjeren.

31	Sve što postoji u nebesima i na zemlji
	  pripada Allahu  
	da bi one koji čine zlo nagradio
	  prema njihovim djelima
	i da bi nagradio one koji čine dobro
	  dodijeljujući im jednu vrlo lijepu nagradu.

32	Tvoj Gospodar obilato dodijeljuje svoj oprost
	onima koji izbjegavaju
	najveće grijehove i sramotna djela,
	i onima koji čine samo lagane grijehove.

	On vas savršeno poznaje
	otk  ad vas je stvorio od zemlje
	i otk  ad vi bijaste još samo zametci
	u utrobama svojih majki.

	Ne vjerujte u svoju vlastitu čistoću;
	on je taj koji poznaje one koji se njega boje.

33	Jesi li ti vidio onoga koji je okrenuo leđa?
34	On je malo dao, pokazao se škrtim.

35	Poznaje li on znanje tajne
	koje mu dopušta vidjeti ju?

36	Nije li bio obaviješten
	o onome što sadržavaju listine Musine
37	i one Ibrahim  ove koji bi vrlo vjeran?

38	Nikom neće biti natovaren tuđi tovar.
39	Čovjek neće posjedovati
	ništa osim onoga što je stekao svojim naporima.
40	Njegov će napor biti priznat
41	i on će biti, zatim, potpuno nagrađen.

42	Sve se vraća tvom Gospodaru:
43	On je taj koji obveseljuje i rasplakuje;
44	on je taj koji daje živjeti i umrijeti.

45	On je stvorio par, mužko i žensko,
46	od jedne kapljice sjemena,
	nakon što je ona bila posijana;
47	drugo stvaranje također pripada njemu.

48	On je, uistinu,
	onaj koji priskrbljuje čovjekovim potrebama
	i koji ga obogaćuje.
49	On je Gospodar Siriusa.
50	On je taj koji je uništio pretke Ade
51	Tamude
	– ništa nije ostavio –
52	i, prije toga, narod  Nuhov  
	– ti ljudi bijahu nepravednici i pobunjenici –

53	On je oborio srušeni grad;
54	on ga je prekrio onim čime ga je trebalo prekriti.

55	Koje je od dobročinstava tvog Gospodara
	koje ti hoćeš osporiti?

56	Evo jednog upozorenja
	 među nekadašnjim upozorenjima.

57	Ono što se treba približiti, približava se.
58	Nitko, osim Allaha, ne može mu otkriti tajnu.

59	Niste li vi iznenađeni ovim riječima ?
60	Hoćete li se vi smijati, a ne plakati ?
61	Vi ste potpuno neosjetljivi :
62	Ali prostrite se pred Allahom    i obožavajte ga…